Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 202/14/5506	Martin, 8.8.2014
EEČ : 2-40-262-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: všeobecne prospešné účely 
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - Západ pod spisovou značkou ORP-456/OZ-MT-2014.
na tom skutkovom základe, že dňa 31.12.2013 v presne nezistenej dobe, okolo polnoci, na XXXXX na chodbe prízemia obytného domu XXXXX po predchádzajúcej slovnej potýčke fyzicky zaútočil na XXXXX a to tým spôsobom, že ho udrel päsťou do oblasti nosa a lícnej kosti na ľavej strane tváre, následkom čoho poškodený spadol na zem, uvedeným konaním utrpel XXXXX, nar. XXXXX stredne ťažké zranenie s dobou práceneschopnosti v trvaní 2-3 týždne. 

Odôvodnenie: 
	Uznesením povereného príslušníka OO PZ XXXXX - západ sp. zn. ČVS ORP-456/OZ-MT-2014 zo 15.05.2014 bolo podľa § 206 ods. 1 Tr. por. vznesené obvinenie XXXXX pre prečin ublíženia na zdraví podľa § 156 ods. 1 Tr. zák., na tom skutkovom základe ako je uvedené vo výrokovej časti tohto uznesenia.
 
	Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.

	Obvinený sa zúčastnil s poškodeným na konaní na Okresnom súde XXXXX pred probačným a mediačným úradníkom, pred ktorým poškodený  vyhlásil, že súhlasí s mediáciou a so zmierovacím konaním.

 Obvinený vyhlásil, že skutok, za ktorý je stíhaný, spáchal a toto vyhlásenie vykonal slobodne, vážne, zrozumiteľne a určito.

Obvinený XXXXX na účet Okresnej prokuratúry v Martine zložil dňa 17.03.2014 peňažnú sumu  100,- eur (sto) určenú na všeobecne prospešné účely, pričom celá suma patrí  štátu na peňažnú pomoc obetiam trestnej činnosti podľa osobitného zákona.
 
Poškodený súhlasí s uzavretím zmieru.

Obvinený XXXXX bol doposiaľ 1-krát  priestupkovo riešený a podľa odpisu z registra trestov nebol doposiaľ  súdne trestaný.

Vzhľadom na povahu a závažnosť spáchaného činu, na mieru, ako bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

Preto som rozhodol tak, ako je uvedené vo výrokovej časti tohto rozhodnutia.

Poučenie: 
Proti tomuto uzneseniu nie je prípustná sťažnosť.

Dr. Roman Tatarka
prokurátor